  Майя Бывальцева Удмуртие «Спутник V» вакциналэн 42 сюрс дозаез вуиз. Кулэ эскеронъёс бере сое эмъяськонниосы келялозы, ивортӥз элькунысь тазалыкез утёнъя министерстволэн пресс-службаез. Вакцинаци кутскем дырысен Удмуртие 309 сюрс 445 доза вакцина вакцина вуиз ни. Со пӧлын: - 1 сюрс 560 комплект «КовиВак»; - 30 сюрс 860 комплект «ЭпиВакКорона»; - 227 сюрс 25 комплект «Гам-КОВИД-Вак» («Спутник V»). 20-тӥ пӧсьтолэзьлы Удмуртиын нырысетӥ люкетсэ 265 сюрс 525 адями пуктӥз. Кыкетӥ люкетсэ пуктӥзы но вакцинациез йылпумъяз 177 сюрс 988 адями. 13 сюрс 600-лэсь трос адями прививкаез Ижысь Шор площадьысь мобильной пунктын путӥз. Тодэ вайытом, та дыре коронавируслэсь прививкаез 18 ареслэсь бадӟым муртъёслы гинэ пуктыло. Сьӧре одно ик луыны кулэ паспорт, эм утетъя полис, СНИЛС. Озьы ик ужкагазъёсты гожъяны ручка басьтыны мултэс уз луы. Вакцинацие Госуслуги портал яке асьтэ поликлиникаысь регистратура пыр гожтӥськыны луэ. Озьы ик 8-800-100-24-47 яке 122 номеро телефонъя жингыртыса куриськон кельтыны яра. Мобильной пунктэ гожтӥськытэк лыктыны луэ. Озьы ик уж сётӥсь пыр радъям группаен. Тегъёс: Тазалык Ижкар Удмуртия коронавирус вакцина тазалыкезутён  